
                 06.03.2013. a nr…..

Projekteerimistingimuste määramine

(26. Juuli tn 4 kinnistul asuva vundamendi lammutamine, 

territooriumi heakorrastamine ning piirde rajamine)
	1. ASJAOLUD JA MENETLUSE KÄIK




21.02.2013. a taotles Narva Linnavalitsuse Linnavara- ja Majandusamet, mille esindajana tegutseb Jelena Skulatšova, Narva Linnavalitsuse Arhitektuuri- ja Linnaplaneerimise Ametilt projekteerimistingimusi 26. Juuli tn 4 kinnistul asuva vundamendi lammutamiseks, territooriumi heakorrastamiseks ning piirde rajamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused 26. Juuli tn 4 kinnistul asuva vundamendi lammutamiseks, territooriumi heakorrastamiseks ning piirde rajamiseks järgnevalt:
	3.1 ÜLDANDMED



	3.1.1  Kinnistusraamatu andmed: 
           26. Juuli tn 4, ühiskondlike ehitiste maa 100%, katastriüksuse tunnus 51105:003:0216.
3.1.2  Projekteerimistingimuste koostamise aluseks on projekteerimistingimuste 
          21.02.2013. a taotlus nr 1708/1-14, Ehitusseadus, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on 26. Juuli tn 4 kinnistul asuva vundamendi lammutamine, territooriumi heakorrastamine ning piirde rajamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Eesti Standard EVS 811:2012 „Hoone ehitusprojekt” (Lõige 14);

- Eesti Standard EVS 907:2010 „Rajatise ehitusprojekt” (Lõiked 8.3, 9, 10).

3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Esitada vastutavate spetsialistide originaalallkirjad.
3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.6 Asendiplaan esitada krundi tõese geodeetilise mõõdistuse alusel. 
3.3.7 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.8 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt. Esitada originaalkooskõlastused.
3.3.9 Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.10 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks projekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Näha ette lammutustööde käigus rikutud katete taastamine ja territooriumi heakorrastamine. Esitada vertikaalplaneerimise joonis ning põhilised pinnakatete tööde mahud.
3.4.2 Näha ette piirdeaia rajamine: kooskõlas 26. Juuli tänava poolse olemasoleva piirdega. Lubatud piirde kõrgus: sama, mis 26. Juuli tänava poolsel piirdel. Esitada rajatise värvivaade, värvitoon, vundamendiosa lõige ning tehnilised näitajad (ehitisealune pind, kõrgus, pikkus, kasutamise otstarve). Metallosade värvikoodid esitada RAL kataloogi järgi.

3.4.3 Lammutusprojekti koosseisus esitada lisaks:

- lammutusjäätmete kava koos jäätmeliikide, jaotiskoodide ja käitluskohtade määramisega;

- joonis „Lammutustööde korraldamise plaan”;

- joonis „Territooriumi heakorrastamise ja piirde rajamise plaan”.

3.4.4 Muud nõuded: vastavalt Eesti Vabariigis kehtivate määruste, standardite ja projekteerimisnormidega ettenähtud nõuetele.
	4.  RAKENDUSSÄTTED




4.1    Käesolevad projekteerimistingimused on kehtivad kuni 05.03.2015. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

